ถอดรหัสความมหัศจรรย์ ของ “ดัชชี่ไบโอ” 1 ถ้วย ทำไมถึงเป็นโยเกิร์ตที่อร่อยคุ้มค่า
หากเราจะเลือกทานโยเกิร์ตสัก 1 ถ้วย  สิ่งแรกที่อยู่ในความคิด ก่อนตัดสินใจเลือกซื้อคือ รสชาติต้องอร่อยนุ่มลิ้น ซึ่งก็เป็นรสชาติเอกลักษณ์ของ “ดัชชี่ไบโอ” ที่มีราคาขายถ้วยละ 15 บาท
28 พ.ย. 2565

ถอดรหัสความมหัศจรรย์ ของ “ดัชชี่ไบโอ” 1 ถ้วย ทำไมถึงเป็นโยเกิร์ตที่อร่อยคุ้มค่า
ดัชชี่ X ลงทุนแมน
หากเราจะเลือกทานโยเกิร์ตสัก 1 ถ้วย 
สิ่งแรกที่อยู่ในความคิด ก่อนตัดสินใจเลือกซื้อคือ รสชาติต้องอร่อยนุ่มลิ้น
ซึ่งก็เป็นรสชาติเอกลักษณ์ของ “ดัชชี่ไบโอ” ที่มีราคาขายถ้วยละ 15 บาท
แต่..รู้หรือไม่ว่า ในราคา 15 บาทที่เราจ่ายไป เพื่อแลกกับโยเกิร์ต 1 ถ้วย 
กลับมีประโยชน์ต่อร่างกายหลาย ๆ อย่าง ชนิดที่เราเองก็คาดไม่ถึงมาก่อน
ทำให้เมื่อมองในมุมการลงทุนเพื่อสุขภาพ ก็ต้องบอกว่า “ดัชชี่ไบโอ” เป็นอะไรที่คุ้มค่า
ที่น่าสนใจคือ ตลอดระยะเวลาที่ผ่านมา “โยเกิร์ตดัชชี่” มีการพัฒนานวัตกรรมของตัวเองอย่างต่อเนื่อง
เป้าหมายเพื่อส่งเสริมสุขภาพของลูกค้าคนไทย
หลายคนคงสงสัยว่า“ดัชชี่ไบโอ” 1 ถ้วยที่เราทานไปนั้น สร้างประโยชน์ต่อร่างกายมากแค่ไหน ?
ลงทุนแมนจะสรุปให้ฟัง
หลายคนอาจไม่รู้ว่า 70% ของระบบภูมิคุ้มกัน อยู่ที่ลำไส้ 
นั่นแปลว่า เราต้องดูแล ลำไส้ ของเราให้มีสุขภาพดี ซึ่งก็จะส่งผลให้สุขภาพเราดีตามไปด้วย
ความน่าสนใจอยู่ตรงที่ว่า มีหลายคนที่ไม่รู้ว่าจะดูแลลำไส้ที่อยู่ในร่างกายของเราด้วยวิธีไหน
ถึงแม้จะมีหลากหลายวิธี แต่เชื่อว่าลึก ๆ ในใจ เราต้องการวิธีที่ง่าย ลงทุนไม่แพง มีประโยชน์ และที่สำคัญต้องอร่อย
“ดัชชี่ไบโอ” จึงมาตอบโจทย์ตรงนี้พอดี ด้วยการคัดสรรจุลินทรีย์โพรไบโอติกที่ดีและมีชีวิตถึง 2 สายพันธ์ุ รวมกันกว่า 20,000 ล้านตัวใน 1 ถ้วยเลยทีเดียว
จุลินทรีย์โพรไบโอติก คืออะไร แล้วมันช่วยสุขภาพลำไส้ให้ดี อย่างไร ?
จุลินทรีย์โพรไบโอติก คือ จุลินทรีย์ที่ดีและมีชีวิต 
เมื่อมนุษย์เราทานเข้าไปก็จะช่วยเรื่องระบบภูมิคุ้มกัน ปรับสมดุลของลำไส้ ช่วยให้ระบบทางเดินอาหารทำงานได้อย่างราบรื่นเป็นปกติ
ซึ่งสอดคล้องกับข้อมูลของ อย. ที่ระบุไว้ว่า หากมีโพรไบโอติกเข้าสู่ลำไส้มากกว่า 1,000 ล้านตัว จะเกิดประโยชน์ต่อสุขภาพ
นั่นแปลว่า หากเราทาน “ดัชชี่ไบโอ” อย่างน้อย ๆ 1 ถ้วยต่อวัน ก็เพียงพอที่จะก่อให้เกิดประโยชน์ต่อสุขภาพ
 
และที่ทำให้ใคร ๆ ต้องทึ่งไปกว่านั้นก็คือ “ดัชชี่ไบโอ” มีจุลินทรีย์โพรไบโอติก ถึง 2 ชนิด คือ
- LGG เป็นจุลินทรีย์ที่มีชีวิต ที่ได้รับการยอมรับในหลาย ๆ ประเทศทั่วโลก
เพราะนี่คือจุลินทรีย์ที่ผ่านผลงานวิจัย และเอกสารการศึกษาที่มีมากที่สุดในโลก
ถึงการมีส่วนช่วยสร้างระบบภูมิคุ้มกันร่างกายของคนเราให้แข็งแรงขึ้น เมื่อได้รับในปริมาณที่เหมาะสมอย่างเป็นประจำ
- B.Lactis เป็นจุลินทรีย์ที่มีชีวิต ที่ได้รับรองคุณภาพ จากสถาบันวิจัยชั้นนำในประเทศเดนมาร์ก
สามารถทนต่อกรดในกระเพาะอาหาร และในลำไส้ได้นานกว่า 
จึงช่วยปรับสมดุลในลำไส้ให้ระบบขับถ่ายทำงานได้ดีกว่าจุลินทรีย์ในโยเกิร์ตทั่วไป
ที่น่าสนใจคือ B.Lactis ได้ผ่านการพิสูจน์จาก 3 สถาบันผู้เชี่ยวชาญทางการแพทย์ พร้อมกับพบว่า ช่วยทำให้ระบบขับถ่ายดีขึ้นกว่าเดิม
และหากใครที่เป็นแฟนคลับของแบรนด์นี้ จะรู้ว่า “ดัชชี่ไบโอ” มีให้เลือกถึง 3 รสชาติ
- รสออริจินัล สูตรน้ำตาล 2.3%
- รสวุ้นมะพร้าว
- รสแพสชั่นฟรุ้ตและพรุน
โดยทุกรสชาตินั้น จะปราศจากน้ำตาลแล็กโทส พร้อมใช้สารสกัดบริสุทธิ์จากหญ้าหวาน (Stevia) ทำให้มีทั้งแคลเซียม และวิตามินดีสูง
แต่สูตรที่หลายคนชื่นชอบ ก็คือรสชาติ ออริจินัล 
ที่มีน้ำตาลแค่ 2.3% หรือแค่ 5 กรัมใน 1 ถ้วย เพราะนอกจากรสชาติของโยเกิร์ตที่เนื้อเนียนนุ่มลิ้นแล้ว ยังอร่อยกลมกล่อมด้วย
ยิ่งพอมาศึกษาข้อมูลเชิงลึกก็พบว่า สูตรออริจินัล มีประโยชน์ต่อร่างกายมากกว่าที่คิดไว้เยอะ 
เพราะมีจุลินทรีย์โพรไบโอติกดี ๆ ที่ช่วยเสริมสร้างภูมิคุ้มกัน ปรับสมดุลลำไส้ ทำให้ขับถ่ายดีขึ้น
พูดได้ว่า สุขภาพของเราได้ประโยชน์เต็ม ๆ กับการทาน “ดัชชี่ไบโอ” 1 ถ้วย
อีกทั้งการทาน  “ดัชชี่ไบโอ” ก็จะทำให้เราเป็น 1 คนที่ตามเทรนด์ของโลกยุคนี้
เพราะตั้งแต่ที่โลกใบนี้พบเจอกับโควิด 19 สิ่งที่เป็น “เมกะเทรนด์” ตามมา 
ก็คือ มนุษย์ทุกคน หันมาใส่ใจสุขภาพของตัวเองมากขึ้น ทั้งการออกกำลังกาย, พักผ่อนให้เพียงพอ
และที่สำคัญเลือกทานอาหารที่มีประโยชน์ต่อร่างกาย
และกลับมายังคำถามที่ว่า “ดัชชี่ไบโอ” 1 ถ้วย ที่เราต้องจ่ายเงิน 15 บาท คุ้มค่ามากแค่ไหน
ก็ทำให้เรานึกถึงประโยคที่ว่า “สุขภาพที่ดี ไม่มีขาย”
เมื่อประโยคนี้ อาจจะไม่จริงเสมอไป 
เพราะเราแค่จ่ายเงิน 15 บาท ทาน “ดัชชี่ไบโอ” วันละ 1 ถ้วย 
ก็จะช่วยให้ภายในร่างกายของเรา มีสุขภาพแข็งแรง ที่จะส่งผลให้ภายนอกตัวเราดูดี 
เป็นคนร่าเริง และสดใสอยู่ตลอดเวลา
ทีนี้กับคำถามว่า คุ้ม หรือ ไม่คุ้ม 
เราเชื่อว่าทุกคนคงมีคำตอบอยู่ในใจกันแล้ว..